Anamaria Prodan investește în gale de box! Relația sa sentimentală cu Ronald Gavril a venit cu oportunitatea de a-l promova pe pugilistul român venit din lumea bună a boxului și acasă, în România.
Gavril este cel mai titrat boxer român din ringul profesionist, legitimat la celebra echipă TMT din Las Vegas (The Money Team) a lui Floyd Mayweather, desemnat cel mai bun boxer și bogat din toate timpurile. Impresara de jucători de fotbal, care se laudă că reușit să se impună într-o lume sportivă dominată de bărbați, cea a spotului cu balonul rotund, investește în primul său spectacol de box. Noua promotoare de astfel de evenimente zice că a investit într-o gală pe măsura revenirii lui Ronald Gavril (VIDEO) în ringul din România cu un scop important.
Românul își apără în ring titlul WBC Continental Americas, pe 17 mai, la Sala Polivalentă din Craiova. Gala ”Super Gala Boxing Fighting Championship 5: Return of the Thrill Gavril” este produsă de noua companie a impresarei și boxerului, intitulată Gavril & Prodan Promotions.
Anamaria Prodan investește în gale de box! Mondena fostă soție a lui Laurențiu Reghecampf deține licența de impresar în domeniul fotbalului și a făcut bani buni din vânzarea de jucători, în portofoliul său intrând și transferul lui Nicușor Stanciu (de la FCSB la Anderlecht). Transfer de pe urma căruia i-a revenit circa 1 milion de euro.
”Gala este probabil una dintre cele mai mari care au avut loc în România, cu o amploare extraordinară, cu o desfășurare de forțe incredibilă. O gală de box exact cum sunt galele mari de box în America”, zice Anamaria Prodan, producătoarea evenimentului care i-a invitat la gală și pe Leonard Doroftei, Lucian Bute și Adrian Diaconu.